****

 **REPUBLIKA HRVATSKA**

 **OSJEČKO-BARANJSKA ŽUPANIJA**

 **OPĆINA PODRAVSKA MOSLAVINA**

 **OPĆINSKI NAČELNIK**

KLASA: 100-01/21-01/4

URBROJ: 2115/03-03-21-2

U Podravskoj Moslavini, 06. travnja 2021. godine

Na temelju članka 43. Statuta Općine Podravska Moslavina („Službeni glasnik Općine Podravska Moslavina“, br. 3/21) općinski načelnik Općine Podravska Moslavina objavljuje

**JAVNI POZIV**

**za prijavu kandidata za**

**Program zapošljavanje nezaposlenih osoba u javnim radovima na području Općine Podravska Moslavina za 2021. godinu**

Općina Podravska Moslavina u suradnji s Hrvatskim zavodom za zapošljavanje raspisala je natječaj za javne radove pod nazivom Mjere aktivnog zapošljavanja u 2021. sa ciljem zapošljavanja nezaposlenih osoba s područja Općine Podravska Moslavina na društveno korisnom radu.

Programom je predviđeno zaposlenje za ukupno 3 (tri) osobe u trajanju od 6 (šest) mjeseci, a radnici će biti angažirani na poslovima kroz program:

- Uređenje javnih površina na području Općine Podravska Moslavina,

- Uređenje dječjih igrališta, groblja

- Revitalizacija zapuštenih javnih površina

- Manje ekološke akcije oko uklanjanja otpada sa javnih površina

- Održavanje, obnova i uređenje javnih prostora.

**Svi koji imaju interes za rad a prijavljeni su u evidenciju nezaposlenih:**

**Ciljana skupina:** sukladno Mjerama HZZ-a: https://mjere.hr/katalog-mjera/javni-rad/

osobe u nepovoljnom položaju na tržištu rada i to

- bez obzira na duljinu prijave u evidenciju: hrvatski branitelji, djeca i supružnici poginulih i nestalih hrvatskih branitelja, žrtve seksualnog nasilja u ratu, hrvatski povratnici/useljenici iz hrvatskog iseljeništva, roditelji s 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe bez stečene kvalifikacije, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, mlade osobe koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječeni ovisnici o drogama, povratnici s odsluženja zatvorske kazne unazad 6 mjeseci, osobe uključene u probaciju, Romi, beskućnici/e, osoba koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju,

- osobe starije od 50 prijavljene u evidenciju dulje od 6 mjeseci,

- osobe prijavljene u evidenciju nezaposlenih 3 i više godina.

**Prijaviti se mogu osobno sa zamolbom u:**

**Općini Podravska Moslavina**

**J. J. Strossmayera 150**

**31 530 Podravska Moslavina**

**Svaki radnim danom od 07.00h do 15.00h u roku od 8 dana od dana objave Javnog poziva, na službenim stranicama Hrvatskog zavoda za zapošljavanje, oglasnoj ploči Općine Podravska Moslavina i na web stanici Općine Podravska Moslavina.**

Po dobivanju suglasnosti HZZ-a s odabranim radnicima koji ispunjavaju uvjete HZZ-a biti će potpisani ugovori o radu na određeno vrijeme.

Ovaj javni poziv objavljuje se na oglasnoj ploči, web stranici Hrvatskog zavoda za zapošljavanje i web stranici Općine.

**Natječaj je otvoren od: 07.04.2020. do 15.04.2021. godine.**

 OPĆINSKI NAČELNIK

 Dominik Cerić